Diari Oficial de la Generalitat Valenciana


Sumari del DOGV 5567, del 31-07-2007 (2007/8468)

Notificació a Logística Petrolífera, SL i altra de la sentència dictada en les actuacions del procés d'execució número 63/2007.
-------------------------------------------------------------------------------------------------------------------------------

### Dades del document

Número de DOGV
:   5567

Data del DOGV
:   31-07-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/8468


Data del document
:   11-06-2007

Organisme emissor
:   Jutjat Social Número 3 de Múrcia

Tipus de document
:   Edicte

Descriptors 

:   * sistema judicial

Notificació a Logística Petrolífera, SL i altra de la sentència dictada en les actuacions del procés d'execució número 63/2007. [2007/8468]  
Procés número: execució número 63/2007  
Demandant: Rafael López Gil  
Demandat: Logística Petrolífera, SL i altra  
Acció:  
Edicte  
Carmen Ortiz Garrido, secretària del Jutjat Social número 3, fa saber:   
Que en este jutjat es tramita procés número 63/2007, seguit a instància de Rafael López Gil, contra Logística Petrolífera, SL i altra, sobre quantitat, s'ha dictat interlocutòria que despatxa l'execució amb el particular següent, dispose:  
«Primer. Despatxar l'execució sol·licitada per Rafael López Gil contra Logística Petrolífera, SL, i Petróleos del Mediterráneo, SL per un import de 3.568,53 euros de principal més 606,65 euros de costes i interessos, respecte de Logística Petrolífera, SL, i 1.666,32 euros de principal, més 283,28 euros d'interessos i costes pressupostades respecte de Petróleos del Mediterráneo, pel que fa a ambdues coexecutades responen de forma mancomunada.  
Segon. Travar embargament dels béns de les demandades en quantia suficient; i com es desconeixen béns concrets, procediu a l'esbrinament d'estos i a tal fi, expediu els corresponents oficis i manaments al cap Provincial de Trànsit, a l'alcalde, al Servici d'Índexs del Registre de la Propietat, a la Gerència del Centre de Gestió Cadastral i també al director de l'Agència Tributària, a fi que comunique a este jutjat si per part de la hisenda pública s'endeuta alguna quantitat a l'executat pel concepte de devolució per l'impost sobre la renda de les persones físiques, impost sobre el valor afegit, o qualsevol altre.  
I així mateix perquè tots ells, i sense perjuí de les exigències legals, en el termini màxim de cinc dies, faciliten la relació de tots els béns o drets del deutor que tinga constància. Es comunica a les autoritats i funcionaris requerits de les responsabilitats derivades de l'incompliment injustificat del que s'ha acordat (arts. 75.3 i 238.3 de la LPL).  
En cas positiu, s'acorda l'embargament dels possibles vehicles propietat de l'executada, i se sol·licita alhora, la corresponent anotació i consegüent certificat, així com l'embargament de les quantitats pendents de devolució per la hisenda pública a l'executat, fins a complir la quantitat objecte de constrenyment, i se sol·licita la tramesa d'estes al compte de depòsits i consignacions obert per este jutjat en el Banco Banesto, c/c núm. 5408-4829-4945-00-35/07, situat a l'avinguda de la Llibertat, Múrcia.  
Així mateix, s'acorda l'embargament de tots els ingressos que es produïsquen i dels saldos creditors existents en els comptes corrents, depòsits d'estalvi o anàlegs, així com de qualsevol valor mobiliari titularitat de la constreta, en els quals la corresponent entitat financera actua com a depositària o mer intermediari, fins a cobrir l'import del principal endeutat i interessos i costes calculades.  
Lliureu les oportunes comunicacions a les entitats financeres del domicili de la constreta, per a la retenció i transferència dels saldos resultants fins al límit de la quantitat objecte de constrenyiment, i se'ls comunica de les responsabilitats penals en què puguen incórrer qui auxilien o es confabulen amb el constret per a ocultar o substraure alguna part dels seus béns o crèdits (arts. 519 i ss. del CP i 893 Codi de Comerç), i indiqueu-li que ha de contestar al requeriment en el termini màxim de cinc dies hàbils a comptar des de la notificació, amb els advertiments derivats del que establixen els articles 75 i 238.3 LPL.  
Practiqueu les esbrinacions patrimonials oportunes facilitades per l'Agència Estatal de l'administració Tributària (AEAT) a través de l'accés directe d'este jutjat a l'aplicació de consulta davant d'esta agència.  
Tercer. Advertir i requerir l'executat de les obligacions i requeriments que se li efectuen en els raonaments jurídics quart i cinqué d'esta resolució i de les conseqüències de l'incompliment que es detallen en el raonament sisé i que podran donar lloc a la imposició de constrenyiments pecuniaris en quantia de fins a 100.00 pessetes per cada dia de retard.  
Quart. Traslladar esta resolució i l'escrit i sol·licitar l'execució al Fons de Garantia Salarial als fins expressats en el raonament jurídic seté.  
Cinqué. Donar audiència al Fons de Garantia Salarial i a la part actora perquè en 10 dies puguen designar l'existència de nous béns susceptibles de trava, i se'ls advertix que de no ser així es procedirà a dictar la interlocutòria d'insolvència provisional en esta execució, respecte de la coexecutada Petróleos del Mediterráneo, SL.  
Notifiqueu esta resolució a les parts.  
De conformitat amb el que establix l'article 208 de la LEC en relació amb els articles 551.2, 556 i 559 d'este text legal, feu saber a les parts que esta resolució no és susceptible de cap recurs sense perjuí de l'oposició que puga formular-se per l'executat, davant este jutjat, dins dels 10 dies següents de la notificació d'esta resolució per motius de fons (pagament o compliment) o per defectes processals.   
Així esta és la interlocutòria, que acorda, mana i firma Lourdes Gollonet Fernández Trespalacios, magistrada jutgessa del Jutjat Social número 3 de Múrcia i província.»  
I perquè valga de notificació a la part demandada, que es troba en l'actualitat en parador ignorat, expedisc este edicte per a la publicació en el Diari Oficial de la Comunitat Valenciana i la fixació en el tauler d'anuncis d'este jutjat, i se'ls comunica dels extrems exposats, o feu constar que les resolucions judicials que es dicten en este procediment a partir d'este edicte, seran notificades en el tauler d'anuncis d'este Jutjat Social.  
Múrcia, 11 de juny de 2007.- La secretària: Carmen Ortiz Garrido.